**PROTOKOLL**

**Møte i Søndre Land Kirkelige Fellesråd**

|  |  |  |
| --- | --- | --- |
| **Møtedato:**   18.03.2025  | **Utsendt dato:** 27.03.2025 | **Utsendt fra:** Kirkevergen  |

Møtedag: tirsdag 18.03.2025

Kl.: 18:00-20:30

Møtested: Møterom på nytt kirkekontor

**Medlemmer til stede:**

Elsa Karin Brenden, Eli Lundgård Vasenden, Erik Hagaseth Haug, Guro N. Blikset, Anne Mette Haug, Trond Skogen, Gro Brustad Pettersen (vara politisk repr) Tor Even Fougner (geistlig repr) Hilde M. Lunde (saksbehandler/kirkeverge)

**Varamedlemmer får kopi av innkalling – og innkalles dersom fast medlem melder forfall. Forfall**

**meldes kirkevergen på telefon 97027978 / e-post HL548@kirken.no**

Forfall: Anne Eli Olsby Hoff – Gro Brustad Pettersen stiller.

**Saksliste**

**Godkjenning av innkalling og saksliste**

Godkjent

**Godkjenning av protokoll**:

Godkjent

**Saker til behandling:**

Sak 7/25 Budsjett 2025

Sak 8/25 Hov kirke

Sak 9/25 Prosjektgruppe minnelunder

Sak 10/25 Endelig godkjenning av tjenesteytingsavtale

Sak 11/25 Økonomiutvalget

Sak 12/25 Årsmelding/regnskap

Sak 13/25 Eventuelt

Sak 14/25 Orienteringssaker

SAKSUTREDNING

**Sak 7/25 Budsjett 2025**

*Viser til sak 3/25 «Søndre Land kirkelige fellesråd går inn i 2025 med svært trange økonomiske rammer, og må se på hvordan midlene rådet mottar kan disponeres på en måte som ivaretar innbyggernes rettigheter knyttet til gravferder og andre kirkelige handlinger – og samtidig ivaretar ansatte.»* Kirkevergen har gjort endringer i budsjettet i tråd med foreløpig regnskap samt lønnsøkning i tråd med Kas retningslinjer (3,8 % lønnsøkning totalt for 2025).

***Forslag til vedtak:***

Søndre Land kirkelige fellesråd gir sin tilslutning til fremlagt forslag, med endring på overføring til investeringsregnskapet – fra 150.000 til 100.000,-

Et eventuelt overskudd ved årets slutt overføres til investeringsfond.

**Sak 8/25 Hov kirke**

*Søndre Land Kirkelige fellesråd har mottatt sak fra Søndre Land Menighetsråd i forbindelse med ønske om utbedring av sakristi og i kirkerommets søndre del.*

***Vedtak:***

Søndre Land kirkelige fellesråd har følgende kommentar til saken fra Søndre Land menighetsråd - om utbedring av sakristi og endring i kirkerommets søndre del. Komiteen som har jobbet med saken i menighetsrådet har gjort en stor innsats. For å søke Hamar bispedømme og Riksantikvar må følgende være med: Detaljbeskrivelse av prosjektet mht benker/stoler. Oppsett og en visuell fremstilling av bord, stoler i rommet – inkludert fargevalg. Konkretisere behov for endringer, gjerne visualisert - Tydeliggjøre ønske for bruk av kirkerommet i søknaden.

Detaljerte beskrivelser av prosjektet må legges frem for menighetsmøte. Inkludere et budsjett og en fremdriftsplan. Det er vanskelig å ta stilling til saken slik den foreligger på nåværende tidspunkt. Det kan være en fordel å dele prosjektet i to deler; begynne med endring i sakristiet – og så jobbe med endring i kirkerommet. Søndre Land kirkelige fellesråd saken tilbake til Søndre Land menighetsråd.

**Sak 9/25 Prosjektgruppe minnelunder**

*Søndre Land kirkelige fellesråd har mottatt flere anmodninger om opprettelse av navnet og anonyme minnelunder, og ønsker at det nedsettes en gruppe som kan være med å utarbeide planer for dette arbeidet.*

***Vedtak:***

Søndre Land kirkelige fellesråd gir kirkevergen i oppdrag å utfordre menighetsrådene til å oppnevne en medlem hver, og tidsfristen for utnevnelsen settes til 1. juni.

**Sak 10/25 Endelig godkjenning av tjenesteytingsavtalen.**

*Avtale om tjenesteyting mellom Søndre Land Kommune og Søndre Land kirkelige fellesråd ble behandlet i kommunestyret den 10. desember 2024, og da gjenstår en formell godkjenning fra Søndre Land Kirkelige Fellesråd.*

***Vedtak:***

Søndre Land kirkelige fellesråd vedtar Avtale om tjenesteyting mellom Søndre Land Kommune og Søndre Land Kirkelige Fellesråd. Avtalen er vedtatt i kommunestyret den 17/2-2025 og av kirkelig fellesråd 18/3-2025.

**Sak 11/25 Endringer i økonomireglementet**

*I forbindelse med revisjon har det kommet spørsmål om hva Søndre Land kirkelige fellesråd gjør vedrørende gamle utestående fordringer. Når kirkeverge går gjennom gamle fordringer er det utestående beløp som har stått ubetalt siden 2017. Det er også gjort slettinger av graver – uten at det har vært registrert riktig i ecclesia og dermed også visma (gjelder 2019 særlig). Dette gjør at fellesrådet stadig får spørsmål fra revisjon om rutiner rundt innfordringer. Søndre Land kommune har i sitt økonomireglement et kapittel med slike rutiner – og økonomiutvalget har i møte foreslått å ha noe liknende i økonomireglementet til fellesrådet.*

***Vedtak:***

Søndre Land kirkelige fellesråd ber kirkevergen utarbeide et tillegg til økonomireglementet som er i tråd med Søndre Land kommunes reglement – der dette er naturlig. Betalingsvarsel og betalingsoppfordring. Fullmakter – hør med økonomiansvarlig om ordlyd. Kan du få med dette tillegget i utsending av protokoll. Det var vel bare fullmakter som var uklart. Viktig at dette er på plass når dere skal sende ut betalingsvarsel nå.

**Sak 12/25 Årsmelding og regnskap**

*Et foreløpig regnskap og en foreløpig årsmelding er klar.*

***Vedtak:***

Foreløpig regnskap og årsmelding gjennomgått. Endelig behandling gjøres i fellesrådsmøtet 10/6-25.

**Sak 13/25 Eventuelt**

Endring i møteplan: FR-møtet den 3.juni er samtidig som det er jubileumsarrangement i Enger kirke. 10. juni kl 18:00 blir neste møte – avholdt i Landåsbygda kirke. Dette møtet blir i forlengelse av befaring på Fluberg kirke og Landåsbygda kirke.

**Sak 14/25 Orienteringssaker**

* Enger kirke – orientering om kirkeklokkene – samtale med Olsen og Nauen.
* Status økonomi
* Orientering om kirketjenersituasjon – sykemelding og vikar.
* Fluberg kirke – krypten – veien videre – kirkevergen kontakter statsforvalteren.
* Prostens orienteringer:

Sokneprest i Søndre Land avslutter sitt virke 15.juni – og det lyses ut stilling allerede i mai. Det satses ikke på vakanse.

Elsa Karin Brenden – leder

Hilde Anett M. Lunde, kirkeverge – tlf. 970 27 978 E-post: hl548@kirken.no